ΠΕΡΙΦΕΡΕΙΑ ΚΡΗΤΗΣ
ΓΡΑΦΕΙΟ ΤΥΠΟΥ
ΔΕΛΤΙΟ ΤΥΠΟΥ
23-09 2026

Εκπαίδευση ελαιοπαραγωγών & ελαιουργών – τυποποιητών 
[bookmark: _Hlk229556223]στους Δήμους Ηρακλείου,   
Βιάννου, Ρεθύμνου, Φαιστού  και Χερσονήσου 
με θέμα: «Η ποιότητα του Εξαιρετικού Παρθένου Ελαιολάδου “Κρήτη/Kriti” ΠΓΕ» από την Περιφέρεια Κρήτης και το Ελληνικό Μεσογειακό Πανεπιστήμιο (ΕΛΜΕΠΑ)

Η Περιφέρεια Κρήτης και το Ελληνικό Μεσογειακό Πανεπιστήμιο (ΕΛΜΕΠΑ), σε συνεργασία με τους Δήμους Ηρακλείου και Βιάννου, Ρεθύμνου, Φαιστού και Χερσονήσου διοργανώνουν εκπαιδευτική ενημέρωση για την ποιότητα του Εξαιρετικού Παρθένου Ελαιόλαδου “Κρήτη/Kriti” ΠΓΕ. 
Συγκεκριμένα:
Την Τρίτη 29 Σεπτεμβρίου 2026 στον Δήμο Ηρακλείου, θα πραγματοποιηθεί ενημερωτική εκπαίδευση με θέμα: «Η Ποιότητα του Εξαιρετικού Παρθένου Ελαιολάδου Κρήτη/Kriti ΠΓΕ, στο ελαιουργείο και την τυποποίηση». Η εκπαίδευση θα πραγματοποιηθεί στις 17:00 μ.μ , στην αίθουσα συνεδριάσεων της Ένωσης Ηρακλείου (Λ. 62 Μαρτύρων 146), και απευθύνεται σε ελαιουργούς και τυποποιητές. Η δράση διοργανώνεται από την Περιφέρεια Κρήτης και το Ελληνικό Μεσογειακό Πανεπιστήμιο (ΕΛΜΕΠΑ), σε συνεργασία με τον Δήμο Ηρακλείου και την Ένωση Ηρακλείου.
[bookmark: _Hlk240879286]Την Τετάρτη 30 Σεπτεμβρίου 2026, στον Δήμο Βιάννου, στο Πνευματικό Κέντρο της Ενορίας Εμπάρου, στις 17:00 μ.μ., θα πραγματοποιηθεί ενημερωτική εκπαίδευση με θέμα «Η Ποιότητα του Εξαιρετικού Παρθένου Ελαιολάδου Κρήτη/Kriti ΠΓΕ» στους ελαιοπαραγωγούς. Η δράση διοργανώνεται από την Περιφέρεια Κρήτης και το Ελληνικό Μεσογειακό Πανεπιστήμιο (ΕΛΜΕΠΑ), σε συνεργασία με τον Δήμο Βιάννου και τον Αγροτικό Συνεταιρισμό Εμπάρου.
Το Σάββατο 03 Οκτωβρίου 2026, στον Δήμο Ρεθύμνου, στο Οργανοληπτικό Εργαστήριο Κρήτης, στις εγκαταστάσεις της Ένωσης Ρεθύμνου, στα Τρία Μοναστήρια, στις 10:30 π.μ., θα πραγματοποιηθεί εκπαιδευτική δράση με θέμα «Η Ποιότητα του Εξαιρετικού Παρθένου Ελαιολάδου Κρήτη/Kriti ΠΓΕ, στο ελαιουργείο και την τυποποίηση». Από την Περιφέρεια Κρήτης και το Ελληνικό Μεσογειακό Πανεπιστήμιο (ΕΛΜΕΠΑ), σε συνεργασία με τον Δήμο Ρεθύμνου. 
Την Δευτέρα 05 Οκτωβρίου 2026, στον Δήμο Φαιστού,  στο Πνευματικό Κέντρο Ζαρού, στις 17:00 μ.μ., θα πραγματοποιηθεί εκπαιδευτική δράση με θέμα «Η Ποιότητα του Εξαιρετικού Παρθένου Ελαιολάδου Κρήτη/Kriti ΠΓΕ» στους ελαιοπαραγωγούς. Η δράση διοργανώνεται από την Περιφέρεια Κρήτης και το Ελληνικό Μεσογειακό Πανεπιστήμιο (ΕΛΜΕΠΑ), σε συνεργασία με τον Δήμο Φαιστού και τον Αγροτικό Συνεταιρισμό Ζαρού. 
Την Τρίτη 06 Οκτωβρίου 2026, στον Δήμο Χερσονήσου, θα πραγματοποιηθεί ενημερωτική εκπαίδευση με θέμα: «Η Ποιότητα του Εξαιρετικού Παρθένου Ελαιολάδου Κρήτη/Kriti ΠΓΕ» στους ελαιοπαραγωγούς. Η εκπαίδευση θα πραγματοποιηθεί στις 17:00 μ.μ , Αίθουσα Αγροτικού Συνεταιρισμού Επισκοπής και απευθύνεται σε ελαιοπαραγωγούς. Η δράση διοργανώνεται από την Περιφέρεια Κρήτης και το Ελληνικό Μεσογειακό Πανεπιστήμιο (ΕΛΜΕΠΑ), σε συνεργασία με τον Δήμο Χερσονήσου και τον Αγροτικό Συνεταιρισμό Επισκοπής. 

Θεματολογία και περιεχόμενο της εκπαίδευσης
Το πρόγραμμα περιλαμβάνει εισηγήσεις για την ποιότητα του ελαιόλαδου και τους παράγοντες που την επηρεάζουν, καθώς και τις ορθές πρακτικές κατά την ελαιοκαλλιέργεια, όπως η άρδευση, η λίπανση, το κλάδεμα, η φυτοπροστασία και η συνολική διαχείριση του ελαιώνα. Παράλληλα, θα αναπτυχθούν ζητήματα που αφορούν τη συγκομιδή, τη μεταφορά, την ελαιοποίηση, την αποθήκευση και την τυποποίηση για την παραγωγή προϊόντος υψηλής ποιότητας. Ιδιαίτερη έμφαση θα δοθεί στην ενημέρωση για την επιμόλυνση του ελαιόλαδου από υπολείμματα φυτοφαρμάκων και ορυκτέλαια, ενώ θα πραγματοποιηθεί επίδειξη γευσιγνωσίας για την οργανοληπτική αξιολόγηση ελαιολάδου. 
Η δράση εντάσσεται στο έργο «Κρήτη Ευρωπαϊκή Περιφέρεια Γαστρονομίας 2026».

Ολοκλήρωση δράσεων στην Αγία Βαρβάρα 
Με επιτυχία ολοκληρώθηκε  η  εκπαίδευση στους ελαιοπαραγωγούς στον δήμο Γόρτυνας, όπου παρευρέθηκαν ο Φραγκίσκος Παρασύρης, Βουλευτής Ηρακλείου του ΠΑΣΟΚ–Κινήματος Αλλαγής, ο Σταύρος Τζεδάκης, Αντιπεριφερειάρχης Αγροτικής Οικονομίας Περιφέρεια Κρήτης, ο Εμμανουήλ Λαγουδάκης, Αντιδήμαρχος Δημοτικής Ενότητας Αγίας Βαρβάρας, η Αικατερίνη Τσιμπλοστεφανάκη, Αντιδήμαρχος Δημοτικής Ενότητας Ρούβα.

Δήλωση Αντιπεριφερειάρχη Αγροτικής Οικονομίας
Σε δήλωσή του, ο Αντιπεριφερειάρχης Αγροτικής Οικονομίας Σταύρος Τζεδάκης, αναφέρει:  «Η συνεργασία της Περιφέρειας Κρήτης με το Ελληνικό Μεσογειακό Πανεπιστήμιο (ΕΛΜΕΠΑ) και τον ΕΛΓΟ–ΔΗΜΗΤΡΑ αποτελεί ένα σημαντικό βήμα για τη σύνδεση της επιστημονικής γνώσης με την καθημερινή πράξη στον ελαιοκομικό τομέα. Μέσα από τις εκπαιδευτικές δράσεις, δίνουμε στους παραγωγούς και στους επαγγελματίες του κλάδου τη δυνατότητα να ενημερώνονται για σύγχρονες πρακτικές και να αξιοποιούν την επιστημονική γνώση προς όφελος της ποιότητας και της ανταγωνιστικότητας του κρητικού ελαιολάδου. Η τεχνογνωσία, η εμπειρία σε συνδυασμό με την επιστημονική συμβολή των εκπαιδευτικών ιδρυμάτων, ενισχύουν ουσιαστικά την προσπάθειά μας να στηρίξουμε την παραγωγή, να διασφαλίσουμε την ποιότητα και να δημιουργήσουμε ακόμη μεγαλύτερη προστιθέμενη αξία για το κρητικό ελαιόλαδο».



Φορείς υποστήριξης
Τις ενημερωτικές δράσεις υποστηρίζουν ο Σύνδεσμος Εξαγωγέων Κρήτης, ο Σύνδεσμος Τυποποιητών Ελαιολάδου Κρήτης, ο Σύνδεσμος Ελαιοκομικών Δήμων Κρήτης, το Δίκτυο Κρητικού Ελαιολάδου, ο Σύλλογος Ελαιουργών Ν. Ηρακλείου




